ธปท.เผยรายใหญ่ตัวการหนี้เน่าปูด
ธปท.ยอมรับหนี้เสียปูดจากรายใหญ่เป็นกรณีเฉพาะไตรมาส 2 ปีนี้ แต่ไม่น่าห่วงมีกันสำรองสูงและแบงก์ยังมีกำไร
21 ก.ค. 2560

ธปท.ยอมรับหนี้เสียปูดจากรายใหญ่เป็นกรณีเฉพาะไตรมาส 2 ปีนี้ แต่ไม่น่าห่วงมีกันสำรองสูงและแบงก์ยังมีกำไรนายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า ผลประกอบการของระบบธนาคารพาณิชย์ในไตรมาส 2 ปีนี้อาจมีบางธนาคารที่มีสินเชื่อธุรกิจขนาดใหญ่เป็นหนี้เสีย ทำให้มีการตั้งสำรองหนี้มากขึ้นเมื่อเทียบกับไตรมาสแรก และทำให้ผลประกอบการของธนาคารพาณิชย์บางแห่งลดลง ซึ่งเป็นเหตุการณ์เฉพาะในไตรมาส 2 ปีนี้สำหรับแนวโน้มของหนี้ที่ไม่ก่อให้ให้เกิดรายได้ (เอ็นพีแอล) ธปท.ยังต้องจับตาดูอย่างใกล้ชิด ถึงแม้เศรษฐกิจจะมีการฟื้นตัวดีขึ้น และ ธปท.ก็ได้ปรับประมาณการขยายตัวเศรษฐกิจ (จีดีพี) ในปีนี้จาก 3.4% เป็น 3.5% และปีหน้าเพิ่มจาก 3.6% เป็น 3.7% รวมถึงการส่งออกขึ้นจาก 2.2% เป็น 5%"เอ็นพีแอลเป็นตัวเลขที่เกิดขึ้นตามหลังการฟื้นตัวของเศรษฐกิจ ถ้าเศรษฐกิจฟื้นกระจายตัว อาจมีบางภาคที่ได้รับผลกระทบ และเอ็นพีแอลอาจจะขยับขึ้นบ้าง แต่ไม่ต้องกังวล เพราะสถาบันการเงินมีเงินสำรองอยู่ในระดับสูงและยังมีกำไร" นายวิรไท กล่าวนายวิรไท กล่าวว่า ได้เซ็นลงนามใน ประกาศหลักเกณฑ์การดูแลสินเชื่อส่วนบุคคลและสินเชื่อบัตรเครดิตแล้ว คาดว่าจะประกาศใช้ภายในสัปดาห์หน้า